b'\n_START_ARTICLE_\nJard\xc3\xad Enric Morera\n_START_SECTION_\nDescripci\xc3\xb3\n_START_PARAGRAPH_\n\xc3\x89s un jard\xc3\xad de planta quadrangular situat entre l\'avinguda Salvador Dal\xc3\xad, el Carrer Col\xc2\xb7legi, l\'edifici Hotel Pirineus i la part de darrere de dos blocs de pisos. Al centre del jard\xc3\xad hi ha un estany a on hi havia granotes (que d\xc3\xb3na al jard\xc3\xad el sobrenom de "parc de les granotes"), i arbres, flors i bancs en els laterals. Per salvar el desnivell del carrer, presenta per la part externa un s\xc3\xb2col de pedres procedents de l\'esgl\xc3\xa9sia de Sant Pere. Destaca la font i embigat per emparrar-hi rosers.\n_START_SECTION_\nHist\xc3\xb2ria\n_START_PARAGRAPH_\nL\'any 1919, aquests terrenys coneguts pel nom de l\'Era d\'en Desseya eren emprats per "la Uni\xc3\xb3 Esportiva de Figueres" com a camp de futbol. L\'any 1936, s\'utilitzaren part de les pedres de l\'enderrocada esgl\xc3\xa9sia g\xc3\xb2tica de Sant Pere per salvar el desnivell del Carrer Col\xc2\xb7legi. Tamb\xc3\xa9 \xc3\xa9s conegut pel nom de "parc de les granotes" o "dels enamorats"._NEWLINE_La urbanitzaci\xc3\xb3 d\'aquesta zona, es deu a Ricard Giralt. L\'arquitecte rebutja crear una gran pla\xc3\xa7a, per les dimensions exagerades i l\'elevat cost econ\xc3\xb2mic de les expropiacions, i opta per la formaci\xc3\xb3 d\'uns jardins m\xc3\xa9s petits.'